દિવસેને દિવસે રાજ્યનો ક્રાઇમ રેટમાં વધારો થઇ રહ્યો છે. સુરતમાં ધોળા દિવસે બિઝનેસમેનનું અપહરણ થયું. સોમવારે સુરતના ઘોડદોડ રોડ પર આવેલા એક કોમર્સિયલ કોમ્પલેક્સની બહારથી 33 વર્ષીય બિઝનેસમેનનું અપહરણ થયું હતું. અપહરણકારોએ ખંડણીમા બિટકોઇન વસૂલવાના પ્રયત્ન બાદ બિઝનેસમેનને છોડી દીધો હતો. જીજ્ઞેશ પટેલ નામના આ બિઝનેસમેન અડાજણમાં રહે છે. ઘોડદોડ પર આવેલા વેસ્ટફિલ્ડ શોપિંગ કોમ્પલેક્સની બહારથી બપોરે 1 વાગ્યે તેઓનું અપહરણ થયું હતું.